b'\n_START_ARTICLE_\nSylvia Syms\n_START_SECTION_\nPrivat\n_START_PARAGRAPH_\nSyms ble f\xc3\xb8dt i London. Foreldrene var Daisy (Hale) og Edwin Syms, som var henholdsvis et fagforeningsmedlem og en embetsmann. Hun ble utdannet ved RADA. Datteren Beatie Edney er ogs\xc3\xa5 en skuespillerinne.\n_START_SECTION_\nKarriere\n_START_PARAGRAPH_\nSyms begynte \xc3\xa5 spille i filmer i andre halvdel av 1950-\xc3\xa5rene. I My Teenager Daughter spilte hun Anna Neagles vanskelige datter og i disse \xc3\xa5rene jobbet hun ogs\xc3\xa5 med Flora Robson, Orson Welles, Stanley Holloway, Lilli Palmer og William Holden. I 1958 spilte hun i filmen Ice-Cold in Alex, som i de siste \xc3\xa5rene har blitt en kultklassiker fordi et klipp fra filmen ble brukt i en \xc3\xb8lreklame._NEWLINE_I 1958 spilte hun ogs\xc3\xa5 i den engelske borgerkigshistorien The Moonraker med George Baker. Noen f\xc3\xa5 \xc3\xa5r senere spilte hun Tony Hancocks kone i komedien The Punch and Judy Man. Etter denne fulgte flere komedier, som The Big Job, men hun fikk mest hyldest for dramaene hun var med i, slik som The Tamarind Seed. For denne filmen ble hun nominert til en British Film Academy-pris. I 1970-\xc3\xa5rene spilte hun blant annet i komiserien My Good Woman (1972\xe2\x80\x9374). Hun har ogs\xc3\xa5 spilt Margaret Thatcher i b\xc3\xa5de TV og p\xc3\xa5 teater og i 1989 spilte hun i TV-serien Doctor Who i historien Ghost Light._NEWLINE_I 2002 var hun med i miniserien The Jury og i 2006 spilte hun Elizabeth Bowes-Lyon i filmen The Queen med Helen Mirren. Syms ble i juni 2007 utnevnt til offiser av Order of the British Empire.'